Osaka

Osaka on kaupunki Japanissa.

Lentokoneella
Finnairilla on talvella neljä suoraa lentoa viikossa Helsingistä Osakaan: tiistaina, torstaina, perjantaina ja sunnuntaina. Kesäkaudella Finnair lentää sinne päivittäin. Lennot lähtevät kello 17:20. Kansainväliset lennot saapuvat Kansain kansainväliselle lentokentälle (KIX), mutta osa Japanin sisäisistä lennoista saapuu pienemmälle Osakan kansainväliselle lentokentälle (ITM), joka tunnetaan myös nimellä Itami. Molemmilta lentokentiltä on hyvät raideyhteydet Osakaan.

Junalla
Osaka on Tokaido ja Sanyo Shinkansen-linjojen varrella, joten yhteydet esimerkiksi Tokioon ovat hyvät.

Autolla
Japanissa on hyvä tieverkosto, mutta Osakassa ajaminen voi olla haastavaa vierailijalle. Kaduilla ei ole nimiä, liikenne on vasemmanpuoleista ja pysäköintimaksut keskustassa ovat erittäin korkeat.

Linja-autolla
Osakaan on lukuisia linja-autoyhteyksiä esimerkiksi Tokiosta ja Kiotosta.

Laivalla
Shanghaista ja Busanista on lauttayhteydet Osakaan.

Metrolla
Osakan metroverkosto on hyvin kehittynyt. Useimmilla asemilla kyltit ovat myös länsimaisilla aakkosilla, mutta ei aivan kaikilla. Lippu ostetaan aina automaatista. Hinta määräytyy matkan pituuden mukaan. Automaatin vierestä, seinältä, löytyy hintakartta. Kun lipulla on menty sisään portista, niin sitä ei pidä heittää pois, sillä lippua tarvitaan vielä uudestaan portilla, kun ollaan poistumassa metrosta.

Näe

 * Osakan linna pommitettiin pahasti toisessa maailmansodassa, mutta siellä on silti paljon nähtävää. Huipulla toimiva museo on tosin varsin kolkko rekonstruktio. Linnan alueella pyörii paljon turisteja, mutta jos vähän poikkeaa pääreiteiltä, voi helposti löytää rauhaisia luonnonkauniita paikkoja.


 * Tsutenkaku-torni näyttää vähän Eiffelin ja jonkin vanhan scifi-kuvitelman risteytykseltä. Outo Billiken-jumala asustaa tornissa. Huipulta voi katsella kiikareilla yli kaupungin. Rakastavaisten suosikkikohde.


 * Dotonbori on huvittelukatu saman nimisen kanaalin vieressä. Suosittu turistikohde, paljon neon-valoja ja ravintoloita. Kuuluisia nähtävyyksiä ovat mm. Kuidaore Taro-rumpalipoika ja Glico miehen neontaulu.

Osta
Jos haluaa kävellä erittäin pitkää ostoskatua pitkin, Shinsaibashi-suji ei lopu ihan kesken. Jos taas haluaa eksyä kauppojen sekamelskaan, niin Umedan sokkeloissa se onnistuu. Hintataso on kova, ei mitään rihkamaa.

Syö
Osakaa pidetään herkuttelijoiden kaupunkina. Herkuttelijat harrastavat kuidaorea, joka karkeasti käännettynä tarkoittaa itsensä syömistä vararikkoon. Dotonborin alue, joka sijaitsee saman nimisen kanaalin vieressä, on perinteinen herkuttelijoiden kohde. Sieltä löytää monenlaista nuudeli-, sushi-, pallokala- ym. paikkaa.

Korealaisen ruuan ystävät voivat suunnata Korea Towniin. Kortteli on vähän rähjäisen oloinen, mutta sen sokkeloista löytyy mainioita grillipaikkoja. Korealaisia pannukakkuja kannattaa myös maistaa.

Paikalliset erikoisuudet
Okonomiyaki on eräänlainen kaalilettu, jossa on täytteenä esim. katkarapuja, mustekalaa, possua tms. Päälle tulee yleensä jokin soosu (grillikastike), majoneesia ja läjä tonnikalahiutaleita. Osakalaiset sanovat, että okonomiyaki on Osakalainen ruoka. Hirosimalaiset ovat eri mieltä.

Takoyaki on lötsö uppopaistettu taikinapallo, jonka sisällä on kivikovaa mustekalaa. Paikalliset tuntuvat tykkäävän. Kannattaa olla tarkkana, ettei polta näiden kanssa suutaan.

Nuku
Kaneyoshi Ryokan, (Kävele Namba Station Osakan metro), puh. +81 6 6211 6337 Verkkosivusto: http://www.kaneyosi.jp/english.htm Halvat (6300 jeniä / henkilö / yö), pieni perinteinen japanilainen majatalo. Huoneissa oma wc, suihku ja kylpyamme.

Pysy turvassa
Japanilaisten mielestä Osaka on vaarallinen paikka. Se ei pidä paikkaansa. Osakassa on erittäin turvallista. Edes taskuvarkaita ei tarvitse erityisemmin pelätä. Myös poliisin kanssa voi huoleti asioida tarvittaessa.

Jatka matkaa
Osaka Osaka Osaka 大阪市 Osaka Osaka Osaka Osaka 大阪市 wts:Category:Osaka